હિતેશ રામાવતના મોટા ભાઇ જયેશ રમાવતે કહ્યું કે હિતેષ નાનપણમાં જાતીય અત્યાચારનો ભોગ બન્યો હોવાથી વિકૃત થઈ ગયો હતો અને તેને અમે ઘરમાંથી કાઢી મૂક્યા હતો. જે બાદ તે રીઢો બની ગયો હતો. હિતેશના મોટાભાઈ જયેશે રામાવતે દુખ અને પીડા સાથે જણાવ્યું હતું કે અમારો ભાઈ આવા કાળા કામ કરશે તેવી અમને ખબર જ નહોતી અને અમારા માટે તો તે મરી જ ચૂક્યો છે. તેને ઘરમાંથી કાઢી મૂક્યા બાદ તે ક્યારેક ક્યારેક ઘરમાં આવતો હતો પરુંત અમારા ઘરના લોકો તથા બાળકો તેનાથી ડરતા હતા. તે મારા ઘરડા પિતા પર પણ હાથ ઉપાડતો હતો. મારા પિતાજીનું અવસાન પાંચ છ વર્ષ પહેલા થયું હતું . હિતેષના કુર્કમોનો બદલો એને ભગવાન જ આપશે.